《和吴正仲观李廷珪墨》
宋代·庄绰

赖召陈玄典籍传，肯教边腹擅便便。
竟夸削木真余事，却笑磨人得永年。
三友不居毛颖后，五车仍在褚生前。
祗愁公子从医说，火煅生分不直钱。

作者简介：泉州惠安人，字季裕。历官摄襄阳尉、倅临泾，又曾官于顺昌、澧州，及通判建昌军，知鄂州、筠州等。学有渊源，多识轶闻旧事。有《鸡肋编》、《杜集援證》、《灸膏肓法》、《筮法新仪》、《本草蒙求》等。